Lo infinito en un chunco : la invención d'es libros en o mundo antigo
Publisher: Xordica
Published: 2022
Place of publication: Zaragoza
Language: arg
Translated from: spa
Translation of: El infinito en un junco: La invención de los libros en el mundo antiguo
Format: Paperback
Number of pages: 445
Description: Éste ye un libro sobre la historia d'es libros. Un recorrito per la vida d'este fascinant artefacto que inventemos pa que las parablas podesen viachar en o espacio e en o tiempo. La historia d'a suya fabricación, de toz es tipos que hemos asayato a lo largo de quasi trenta sieglos: libros de fumo, de piedra, d'archila, de chuncos, de seda, de piel, d'árbols, e, es zaguers arribatos, de plastico e de luz.

Amés, ye un libro de viaches. Una ruta con escalas en es campos de batalla d'Alexandre e en a Villa d'es Papiros baixo la erupción d'o Vesubio, en es palacios de Cleopatra e en o escenario d'o crimen d'Hipatia, en as primeras librerías conoixitas e en es tallers de copia manuscrita, en as fogueras do se cremoron códexs prohibitos, en o gulag, en a biblioteca de Sarayevo e en o laberinto d'o subsuelo d'Oxford l'anyo 2000.

Pero, sobre tot, este libro ye una fabulosa aventura colectiva protagonizata per mils de personas que, a lo largo d'o tiempo, han feito posibles e han protechito es libros: narradors orals, escribas, iluminadors, traductors, vendedors ambulants, mayestros, sabios, espías, rebels, monchas, esclaus, aventurers... Lectors en paisaches de montanya e a lo canto d'o mar, en capitals an la enerchía se concentra e en es puestos més aparatatos an lo saber se refuchia en tiempos de caos. Chent normal e corrient de qui en muitos casos la historia no rechistra es nombres; eixos salvadors de libros son es autenticos protagonistas d'este asayo.